
לידיעת המשתמשים בחוברת:
החוברת מתבססת חלקית על חוברת המפמ"ר בנושא. חלק מהמקורות, לקחתי מהמקורות בחוברת של המפמ"ר.
אך הוספתי מקורות רבים. כתבתי את השאלות, וכו'.
החוברת פתוחה לזיכוי הרבים, לקחת את כולה, או חלקים ממנה.

טיפול רפואי, וכפיית טיפול רפואי.
הקדמה:
ברפואה בימינו בארץ ישראל, וע"פ חוקי המדינה, הרופא צריך לקבל מהחולה (או ממי שנקבע כאפוטרופוס שלו, במקרה של ילד קטן, או אדם שנמצא במצב שאינו יכול לאשר או לשלול טיפול, עקב מצבו) 'הסכמה מדעת'. הכוונה שהחולה חייב להבין מה הרופא רוצה לעשות לו? איזה טיפול מומלץ ע"י הרופא? והחולה צריך להחליט אם הוא מוכן לטיפול המוצע ע"י הרופא, או לא. ואף לחתום על הסכמתו לטיפול.
על הרופא לידע את החולה במצבו המדוייק, הסיכוי והסיכון בטיפול, או כל מידע רלוונטי אחר הקשור למצבו של החולה.
החשיבה מאחורי החוק הזה, כי גופו של האדם שייך לו, ולאף אחד אין זכות לעשות שום דבר הקשור לגוף האדם ללא הסכמתו, וחתימה על הסכמתו. 
חוק זה, בא גם להגן על זכויות הפרט.
בנוסף, הנחת היסוד היא שאדם שבחר בטיפול רפואי, יאמין יותר בהצלחת הטיפול, ובכך יגדיל את סיכוי הצלחת הטיפול.
אבל ישנם מצבים, שבהם אמרנו כי ממנים אפוטרופוס לחולה, כי הוא לא מסוגל לקבל החלטות לגבי עצמו, עקב מצבו הנפשי או הפיזי, או ילד קטן.
החוק מאפשר לבצע טיפולים גם ללא הסכמת החולה במקרים:
1. טיפול חירום, שלא מאפשר לעקב את הטיפול, עד קבלת הסכמה מהחולה או האפוטרופוס.
2. כאשר מצבו הנפשי או הפיזי כרגע לא מאפשר לקבל את הסכמתו, ולא ידוע כי הוא מתנגד לטיפול.
(ע"פ חוק 'זכויות החולה' תשנ"ו-1996).

בחוברת זו, נעסוק בשאלות  כמו האם צריך / חייבים / אסור ללכת לרופא?
האם זכותי להחליט כי אני לא רוצה עוד לחיות?
האם זכותו של הרופא לבצע פעולות כי ברור שיגרמו ללב להפסיק לעבוד, ובכך להביא למותו של החולה? ועוד.
ברור כי הנושא רחב עד מאוד, ולא הבאתי כאן אלא טיפה מתוך הים.
אין בכוונת החוברת להביא פסק הלכה בנושאים, אלא רק להביא הבהם דעות שונות, לשאול שאלות, ולחשוב מה אני מרגיש לגבי הנאמר בחוברת?

נאחל לכולנו כי לא נזדקק כלל לרופאים, שנכה לחיות מתוך בריאות אושר ועושר.

יהודה רוזנברג.

האם יש מצווה ללכת לרופא? 

פרשת ואתחנן
(טו) וְנִשְׁמַרְתֶּ֥ם מְאֹ֖ד לְנַפְשֹׁתֵיכֶ֑ם כִּ֣י לֹ֤א רְאִיתֶם֙ כָּל־תְּמוּנָ֔ה בְּי֗וֹם דִּבֶּ֨ר יְקֹוָ֧ק אֲלֵיכֶ֛ם בְּחֹרֵ֖ב מִתּ֥וֹךְ הָאֵֽשׁ:
1. מה לומדים מפסוק זה? (שים לב! האם הפרוש המוכר לך, מתאים גם להמשך הפסוק?).
_________________________________________________________________________________________________________________________________________________________________________________________.

מנהגי החגים: חולה שאכל ביום הכיפורים אינו צריך כפרה
 חולה שאכל ביום הכיפורים אינו צריך כפרה
כל אדם שמותר לו לאכול ביום הכיפורים, אם אכן אכל ביום הכיפורים, אינו צריך שום כפרה על כך (הפרדס).
הטעם: לפי ש"אונס רחמנא פטריה" (שם).
טעם נוסף: אדרבה, באכילתו הוא מקיים מצות עשה של "ונשמרתם מאוד לנפשותכם" (כנסת יחזקאל).
2. א. האם חולה שצריך לאכול ביום כיפורים, ומחליט להמשיך לצום – קיים מצווה, או עבר עבירה, לפי ספר מנהגי החגים?
ב. מהם 2 הטעמים שהכותב מביא לפסיקה שלו?
_____________________________________________________
_____________________________________________________
_____________________________________________________
_____________________________________________________
____________________________________________________.




'לא תעמוד על דם רעך" (ויקרא יט, טז).
שולחן ערוך יורה דעה הלכות ביקור חולים ורפואה ונוטה למות וגוסס סימן שלו
סעיף א
א  נתנה התורה רשות לרופא לרפאות. ומצוה היא. ובכלל פיקוח נפש הוא. ואם מונע עצמו, הרי זה שופך דמים, ואפילו יש לו מי שירפאנו, שלא מן הכל אדם זוכה להתרפאות. 
ומיהו לא יתעסק ברפואה אא"כ הוא בקי, ולא יהא שם גדול ממנו, שאם לא כן, הרי זה שופך דמים. ואם ריפא שלא ברשות בית דין, חייב בתשלומין, אפילו אם הוא בקי. ואם ריפא ברשות ב"ד, וטעה והזיק, פטור מדיני אדם וחייב בדיני שמים. ואם המית, ונודע לו ששגג, גולה על ידו.
3. א. מאיזה פסוק למד הרמב"ם שיש לרופא רשות לרפא?   _____________________________________________________.
ב. נסו למצוא בעזרת הפלאפון, או כל מקור אחר, פסוק נוסף שממנו לומדים שיש לרופא מצווה לרפא. ___________________________________________________.
ג. האם לפי הרמב"ם יש מצווה לרופא לרפא? כיצד למדת זאת? _______________________________________________________________________________________________________________________________________________________________.
4. א. למי משווה הרמב"ם את הרופא שלא ניסה לרפא בן אדם? _____________________.
    ב. האם לפי הרמב"ם, רופא טוב יכול להגיד "לא נורא, יש כבר רופא פשוט שמטפל בחולה"? למה? _____________________________________________________________________________________________________________________________________________________________________________.

ט"ז יורה דעה סימן שלו ס"ק א
לומר דהאי קרא דרפא ירפא קמ"ל מצוה. (לאמר שהפסוק "ורפא ירפא" בא להשמיע לנו מצוה).
דאלו האדם זכאי אינו צריך לכך. ואדרבה היה צריך דוקא רפואה ע"י שמים.
 אלא דלפי דרכו של אדם רשות הוא לו. וע"כ (ועל כן) הוה האידנא (היום זה) חיוב בדבר ומצוה היא, כיון דלפי מעשה האדם חיותו תלוי בכך כן נ"ל נכון.
 ועיין ברמב"ן פ' בחקותי האריך בענין זה של רפואות ומדבריו משמע בפירוש ורפא ירפא כמ"ש: אך יש לי מקום עיון במה שכתב שם שאין מעשה רפואות בבית הצדיקים וכן אמרו כל כ"ב שנה דמלך רבה [ר' יוסף] אפילו אומנא לביתיה  (אומן = רופא לביתו)  לא קרא עכ"ל. 
משמע דמפרש שלא הוצרך לרפואה.
 ובגמרא משמע דהוא הלך לבית האומן רק שלא נהג כבוד בעצמו לקרוא אותו לביתו.
 שוב ראיתי בסוף הוריות מביא גם כן אגדה זאת ומביא בעל עין יעקב שם פירוש גאון דהכי קאמר הזכות של ענוה של רב יוסף גרמה שלא הוצרך כלל לאומן ולזה כוון גם הרמב"ן:
5. א. האם לפי הט"ז, זה נכון ללכת לרופא? לאיזה חולה, לדעתו, לא צריך ללכת לרופא? מדוע? ______________________________________________________________________________________________________________________________________________________________.
ב. מה יעשה חולה זה, במקום ללכת לרופא? ____________________________________________________.
6. א. הט"ז מביא סיפור מהגמרא. מה מספרת הגמרא? _____________________________________________________   __________________________________________________________________________________________________________.
ב. הט"ז מביא שלושה דרכים להבין את הסיפור. מהם?
1. _________________________________________________  _____________________________________________________.
2. ___________________________________________________  _____________________________________________________.
3. ___________________________________________________  ____________________________________________________
ג. לאיזה מהפרושים אתה מתחבר יותר? למה? ____________________________________________________  ____________________________________________________.
ד. לאיזה פרוש אתה לא מתחבר? מדוע?  _____________________________________________________  __________________________________________________________________________________________________________.  

רמב"ן פרשת בחקותי
והכלל כי בהיות ישראל שלמים והם רבים, לא יתנהג ענינם בטבע כלל, לא בגופם, ולא בארצם, לא בכללם, ולא ביחיד מהם, כי יברך השם לחמם ומימם, ויסיר מחלה מקרבם, עד שלא יצטרכו לרופא ולהשתמר בדרך מדרכי הרפואות כלל, כמו שאמר (שמות טו כו) כי אני ה' רופאך.
  וכן היו הצדיקים עושים בזמן הנבואה, גם כי יקרם עון שיחלו לא ידרשו ברופאים רק בנביאים, כענין חזקיהו בחלותו (מ"ב כ ב ג). ואמר הכתוב (דהי"ב טז יב) גם בחליו לא דרש את ה' כי ברופאים, ואילו היה דבר הרופאים נהוג בהם, מה טעם שיזכיר הרופאים, אין האשם רק בעבור שלא דרש השם. אבל הוא כאשר יאמר אדם, לא אכל פלוני מצה בחג המצות כי אם חמץ:
אבל הדורש השם בנביא לא ידרוש ברופאים. ומה חלק לרופאים בבית עושי רצון השם, אחר שהבטיח וברך את לחמך ואת מימיך והסירותי מחלה מקרבך, והרופאים אין מעשיהם רק על המאכל והמשקה להזהיר ממנו ולצוות עליו:

7. הרמב"ן, נוקט בחלק זה של דבריו, עמדה מאוד ברורה ביחס לצורך ללכת לרופא. 
1. מהי עמדתו בשאלה, לפי קטע זה בתוך דבריו? ___________________________________________________  _____________________________________________________________________________________________________.
2. חפשו מה היה מקצועו של הרמב"ן, לצורך פרנסתו. ______________________.
3. האם המידע מעורר אצלך שאלה?  ___________________________________________________  __________________________________________________.
4. האם יש לך הסבר לסתירה שבין דברי הרמב"ן למקצועו? מה ההסבר? ________________________________________________________________________________________________________________________________________________________.
המשך דברי הרמב"ן:
והוא מאמרם (ברכות ס א) שאין דרכם של בני אדם ברפואות אלא שנהגו, אילו לא היה דרכם ברפואות יחלה האדם כפי אשר יהיה עליו עונש חטאו ויתרפא ברצון ה', אבל הם נהגו ברפואות והשם הניחם למקרי הטבעים:
וזו היא כונתם באמרם (שם) ורפא ירפא מכאן שנתנה רשות לרופא לרפאות, לא אמרו שנתנה רשות לחולה להתרפאות, אלא כיון שחלה החולה ובא להתרפאות כי נהג ברפואות והוא לא היה מעדת השם שחלקם בחיים, אין לרופא לאסור עצמו מרפואתו, לא מפני חשש שמא ימות בידו, אחרי שהוא בקי במלאכה ההיא, ולא בעבור שיאמר כי השם לבדו הוא רופא כל בשר, שכבר נהגו. ... אבל ברצות השם דרכי איש אין לו עסק ברופאים:
8. כיצד מסביר הרמב"ן את הצורך ברופאים,  למרות כל דבריו הקודמים? _____________________________________________________ ______________________________________________________________________________________________________________________________________________________________.
9. א. האם לפי הרמב"ן, מותר לרופא להגיד "אני לא מוכן לטפל בחולה, כי אני מפחד לטעות"?  ____________________________________________________ _____________________________________________________.


ב. מה אפשר ללמוד מדברי הרמב"ן, על תפקיד כל אדם המבין ברפואה (מע"ר, חובש, אחות, רופא...) שרואה תאונת דרכים בדרכו למקום כלשהו? _____________________________________________________  _________________________________________________________________________________________________________.

שולחן ערוך יורה דעה הלכות ביקור חולים ורפואה ונוטה למות וגוסס סימן שלו
דין הרופא, ובו ג' סעיפים. 
סעיף א:  נתנה התורה רשות לרופא לרפאות. ומצוה היא. ובכלל פיקוח נפש הוא. ואם מונע עצמו, הרי זה שופך דמים, ואפילו יש לו מי שירפאנו, שלא מן הכל אדם זוכה להתרפאות.
 ומיהו לא יתעסק ברפואה אא"כ הוא בקי, ולא יהא שם גדול ממנו, שאם לא כן, הרי זה שופך דמים.
10. א. לפי רבי יוסף קארו – (המחבר – מחבר השולחן ערוך) יש מצווה להיות רופא שמרפא אנשים. איזו מצווה קיים?
ב. באיזה מקרה איש רפואה לא צריך לטפל בפצוע/חולה? _____________  _____________________________________________________.
ג. מה הכללים היום, בהגשת עזרה ראשונה לפצוע? למשל, האם למי שעבר קורס עזרה ראשונה של 20 שעות, רשאי לטפל ב ת.ד.? פרט!   ____________  _________________________________________________________________________________________________________.

האם יש מצווה לאדם חולה ללכת לרופא?
יהודי חלה בדלקת ראות קשה. אשתו והילדים לחצו עליו ללכת לרופא. אבל הוא בשלו "מי שיחליט אם אני אחיה או לא, זה רק הקב"ה. אם הקב"ה ירצה – אני אבריא, גם בלי הרופא. ואם נגזר עלי למות, הרופא ממילא לא יוכל לעזור. אז בשביל מה אלך?".
האם הוא צודק? האם זו זכותו? האם יהודי רשאי לחכות לנס שירפא מעצמו? מה דעתך? _____________________________________  __________________________________________________.

הרב שלמה בן אדרת, שו"ת הרשב"א, חלק א סימן תיג 
מי שהשיגו החולי, אינו סומך על הנס שלא לשאול ברופאים ולהתעסק בדברים המועילים. והוא אמרו: "ורפא ירפא" (שמות כא, יט), ואמרו חז"ל מכאן שנתנה רשות לרופא לרפאות (בבא קמא פה ע"א). ואומרם: "נתנה רשות" – לומר שאין זה הפך מה שהזהירה התורה בהשגחה... ולא עוד אלא שאסור להיכנס בעניני הסכנות ולבטוח על הנס... ואמרו כל הסומך על הנס אין עושין לו נס (ע"פ שבת לב ע"א). ומותר לבטוח באדם והוא שלא יסור לבו מן השם. ואמרו: "ארור הגבר אשר יבטח באדם ושם בשר זרועו, ומן ה' יסור לבו" (ירמיהו יז, ה). אך לבטוח בשם שיעשה לו תשועה על ידי האיש הפלוני מותר ומצוה... ואפילו החסיד שבחסידים אין להם רשות לעשות במלאכתן דרך הביטחון רק כדרכו של עולם.

11. סכם את הפרק  הזה.
1. מהתורה לומדים ש __________________________________________________.
2. מבחינה מעשית, חולה __________________________________________________.
3. חולה הרוצה לצום ביום כיפורים, והרופאים אומרים לו לאכול, מה יעשה? ____________________________________________ _________________________________________________.
4. לפי הרמב"ן, מחלה – זה סימן שהאדם _______________________.  לכן הדרך לרפא חולה, היא שהחולה ________________________ __________________________________________________.
5. ממקצועו של הרמב"ן,  אני לומד כי הוא חשב על החולים והרופאים ___________________________________________________ _____________________________________________________________________________________________________.
6. לפי השו"ע – האם יש מצווה להיות רופא? _________________________________________________.
7. למי לפי השו"ע אסור לרפא?  _________________________________________________.

8. האם יצא לך לטפל בפצועים? באיזו מסגרת? מה היה המקרה? 
___________________________________________________________________________________________________________________________________________________________________________________________________________.

פגיעה בגוף שלי, והתאבדות.
משיבת נפש הוספות תשובות המינים
נצחתי חכם א' מחכמי האומות ואמרתי לו אתה מודה שאדם הממית את עצמו שחייב מיתה, שהרי נאמר את דמכם לנפשותיכם אדרוש, אמר הן בוודאי אין לו כפרה, ואמרתי ואם לא יהרוג עצמו בסייף או יטבע בנהר או יתלה שמת תיכף, אכן הוא אוכל סם המות שימות תוך יומיים מה דינו, השיב גם הוא חייב מיתה בעצמו. אמרתי אם אכל מאכל שימות רק יום אחד קודם זמנו, א"כ ג"כ חייב מיתה בעצמו, מאז הקדוש ברוך הוא הוא הרופא אומן והזהירנו שלא לאכול מאכלים הרעים כי יקרבו מיתתו, הרי בוודאי שבמזיד מתחייב בנפשו. ולא היה לו פה להשיב.
12. קרא את הסיפור. על מה התווכחו הרב ואותו חכם הלא יהודי?  _____________________________________________________  __________________________________________________________________________________________________________.
13. מהיכן למד הרב שמי שמתאבד – יקבל עונש מהקב"ה? _____________________________________________________  ____________________________________________________.
14. האם גם פעילות לא בריאה, העלולה לקצר אפילו רק ביום אחד את החיים, יש לה דין שדומה להתאבדות?  _________________________________________________________________________________________________________.
15. נקודה למחשבה.... עד היכן אפשר ללכת עם הדין הזה? למשל, האם מי שמעשן קצת, גם עבר עבירה כזאת? האם מי שאוכל אוכל לא בריא, מלא שמן, מלח, סוכר... האם אפשר להגיד שעבר עבירה? ומה לגבי נהג הנוהג במהירות מופרזת? מה דעתך? ____________________________________________________________________________________________________________________________________________________________________________________________________________________.

ספר חסידים (מרגליות) סימן תרעה
ואך את דמכם לנפשותיכם אדרוש (בראשית ט' ה') אם מת אדם בפשעו כגון שמתקוטט עד שהורגים אותו עתיד ליתן את הדין שגרם לעצמו מיתה. או אם הולך למקום סכנה כגון על קרח בימות החורף אם נפל במים ונטבע. או בחורבה ישנה הלך ונפלה עליו. וכן המתקוטט עם אדם אלם ורוצח ומגזם לו וזה מחרפו ומכעיסו כל אלה עתידין ליתן את הדין שגרמו מיתה לעצמן להתקוטט עם מי שהשעה משחקת לו, או שמתקוטט עם מכשפים ומכשפות ועם מענישים ונענשים על ידם. או בני אדם שהם מועט ונלחמים גבורים ומרובים.

16. לאחר שקראת את הדברים של הספר חסידים, האם תשנה את דעתך לגבי השאלה הקודמת?   ___________________________________________________________________________________________________________________________________________________________________________________________________________________.
17. באיזה מקרה יש לי  מצווה לסכן את חיי? (התשובה לא כתובה בקטע הזה...). למה?
______________________________________________________________________________________________________________________________________________________________.
18. על פי הנאמר בפסקה הזאת. אם אני רב עם אדם אלים, הידוע כמסוכן, שבקלות מתחמם, ויכול לפגוע בי, והוא אכן פגע בי, ורצח אותי. האם בבית דין של מעלה אני אצא זכאי? למה?  ____________________________________________________  __________________________________________________________________________________________________________.

19. מה אני יכול ללמוד מקטע זה, על השאלה "מה עלי לעשות, כאשר אני מרגיש שאני בצדק צריך לריב עם אדם חזק ומסוכן?" __________________________________________________________________________________________________________.
20. לגבי הליכה נהיגה בכביש, ישנה אימרה האומרת "בכביש אל תהיה צודק, אלא תהיה חכם". האם עקרון זה נכון, לפי דברי ספר החסידים, גם במקרים אחרים?  _______________________________________________________________________________________________________________________________________________________________.
21. מה דעתך לגבי דעת כותב הפסקה? האם זה נראה לך נכון לא לריב, גם אם אני צודק, רק כי השני חזק ממני? נמק את דעתך ?  _______________________________________________________________________________________________________________________________________________________________. 
טיפול רפואי בכפיה.
האם בשל חובת שמירת הגוף והבריאות נשללת מהאדם זכות הבחירה וההחלטה אם לטפל בגופו, או לסרב לקבל טיפול אף על פי שללא טיפול זה יהיו חייו בסכנה? כאשר חולה מסרב לקבל טיפול רפואי, מחמת ייאוש או בשל גודל הייסורים העתידיים, או אף מפחד מייסורי הטיפול בלבד - האם רשאי הרופא לכפות עליו טיפול על מנת להציל את חייו, או שמא עדיין הדבר תלוי בבחירתו החופשית של החולה ובהסכמתו? 
אדם שגילה כי הוא חולה בסרטן (ר"ל), והרופאים אומרים לו כי אם יעבור כימוטרפיה + ניתוח לכריתת היד, שבה נמצא הגידול, וגם אז יש לו סיכוי של 30% לחיות.
הוא אוסף את משפחתו, ומודיע כי החליט לא להילחם. לא מוכן לעבור את הניתוח לכריתת היד, וטיפול כימוטרפי. הוא מבקש כי יניחו לו למות, ומוכן לקבל רק חומרים נגד כאבים, כדי שיזכה למות כמה שיותר מהר, עם כמה שפחות סבל.
המשפחה מנסה לשכנע אותו להילחם במחלה, כי יש לו סיכוי לנצח. 
הוא לא מקבל את בקשתם.
הם פונים לבית החולים, ומבקשים שירדימו את האבא, וינתחו ויורידו את היד עם הגידול.
האם בית החולים רשאי לנתח ולכרות את היד, בניגוד לדברי החולה?
האם לפי ההלכה, ניתן לכפות עליו את הטיפול הרפואי? האם זכותו להגיד "החיים שלי הם שלי. הגוף שלי הוא שלי, וזכותי לדרוש לא לעבור את הניתוח. כי אני רוצה לפחות למות עם גוף שלם"?
22. מה דעתך? __________________________________________________________________________________________________________  _________________________________________________________________________________________________________.

במדינת ישראל קיים "חוק החולה הנוטה למות" (התשס"ו-2005). מטרת החוק היא: "להסדיר את הטיפול הרפואי בחולה הנוטה למות תוך איזון ראוי בין ערך קדושת החיים, לבין ערך אוטונומיית הרצון של האדם והחשיבות של איכות החיים" (סעיף 1א). בחוק נאמר באופן מיוחד: "חוק זה מבוסס על ערכיה של מדינת ישראל כמדינה יהודית ודמוקרטית ועל עקרונות יסוד בתחום המוסר, האתיקה והדת" (סעיף 1ב).   
בחוק יש התייחסות לזכותו של החולה לדרוש טיפול רפואי, להימנע מקבלת טיפול רפואי, וכן להפסיק טיפול רפואי שהחלו להעניק לו. החוק מחלק את החולים הסופניים לשני סוגים: א. חולה שההערכה היא שהוא לא יחיה יותר משישה חודשים - החוק מאפשר, כאשר החולה אינו רוצה שחייו יוארכו, שלא לתת לו טיפולים רפואיים מאריכי חיים כמו החייאה, דיאליזה, טיפולים כימותרפיים וניתוחים. אך חובה להעניק לו טיפולים נלווים כמו הזנה מלאכותית, תרופות וטיפולים מקלים, וטיפול במחלות נלוות אחרות.  ב. חולה שההערכה היא שלא יחיה יותר משבועיים - כאשר החולה סובל סבל משמעותי, ונקבע לגביו כי אינו רוצה שחייו יוארכו, החוק מחייב שלא לתת לו גם טיפולים נלווים (למעט נוזלים ובלבד שהם לא תורמים לסבלו).  
בחוק נכללו איסורים מפורשים על פעולות מסוימות גם אם מדובר בטיפול רפואי שמטרתו להמית, לגרום מוות, לסייע בהתאבדות "בין שהיא נעשית מתוך חסד וחמלה ובין שלא, ובין לבקשת החולה הנוטה למות או אדם אחר ובין שלא" (סעיף 20-19).
החוק תואם את עמדתם ההלכתית של פוסקים רבים שעסקו בסוגיה זו. 
23. האם מוכרים לך סיפורים כאלו? ספר מה הייתה המציאות? מה החליטו? מה עשו? מה הייתה תגובת בית החולים?... מה אתה מרגיש עם הסיפור?...
_________________________________________________________________________________________________________________________________________________________________________________________________________________________________________________________________________________________________.
הרב אליעזר וולדינברג, שו"ת ציץ אליעזר, חלק ה רמת רחל סימן כט
"אסור לנו לעשות דבר לקרב מיתתו [של הגוסס] והעולם ומלואו של הקב"ה וכך רצונו יתברך, וכל שכן שאסור לעסוק בעדו בארון ותכריכים וקבורה בעודו חי" (ערוך השולחן יורה דעה סימן שלט סעיף א).
(א) כמה משובחת וקולעת היא הסברתו זאת של ערוך השולחן בטעמה של הלכה זו דמשום כך אסור לעשות שום דבר לקירוב מיתתו של הגוסס גם כשמצטער הרבה בגסיסתו וטוב לו המוות. מפני שהעולם ומלואו של הקב"ה וכך רצונו יתברך, ואיש בער ולא ידע וכסיל לא יבין זאת דרכי ההנהגה של גדול העצה ורב העליליה עם בריותיו ולכן אינו מורשה לבוא בסוד אלוה. 
מיסוד סברא זאת נובע גם הדין של אין אדם רשאי לחבול בעצמו... ומכל שכן לקפח את חייו, והיינו מפני שנפש האדם אינו קנינו שלו אלא קנינו של הקב"ה.
24. חפשו מי היה רבי אליעזר וולדינברג? במה עסק? האם תחום הרפואה היה מוכר לו? _______________________________________________________________________________________________________________________________________________________________.

25. למה לדעתו, עדיף להניח לחולה לסבול מאוד, גם אם כל כך קשה לחולה, שאומר במפורש כי "עדיף לו המוות"?
______________________________________________________________________________________________________________________________________________________________.
26. הרב אליעזר אומר "ואיש בער לא ידע..." מה לדעתו, אנחנו לא יודעים? _________________________________________________________________________________________________________.
המשך דבריו:
(ב) ומכאן תשובה נמרצת ומחאה חריפה כלפי אי אלה מרופאי זמנינו המצדדים בהתרת רצח  מתוך חמלה כאשר מחלה ממארת קוננת בתוך גופו של אדם וגורמת לו ייסורי מות ואין מזור ותרופה לה, והוא להמית את החולה או על ידי הזרקת סמי מות על ידי רופא או על ידי יעוץ וסיוע לחולה עצמו לשתיית רעל. דכאמור שני האופנים האלה אסורים בהחלט על פי דין תורה, והעושה כן לרוצח נפשות יחשב, ודם יחשב לאיש ההוא, דאף אחד מיצורי תבל אינו בעלים על נפש אדם, לרבות גם האדם על עצמו שאין לו רשות על נפשו כלל ואינו קנינו, ולא יכול להועיל נתינת רשותו על דבר שאינו שלו אלא קנינו של הקב"ה שהוא הנותנה והוא הנוטלה בלבד. 
כאשר מצינו במסכת עבודה זרה י"ח ע"א אצל רבי חנינא בן תרדיון שכרכוהו בספר תורה והקיפוהו בחבילי זמורות והציתו בהן את האור והביאו ספוגין של צמר ושראום במים והניחום על לבו כדי שלא תצא נשמתו מהרה, וכאשר תלמידיו יעצו לו שיפתח פיו ותכנס בו האש השיב להן מוטב שיטלנה מי שנתנה ואל יחבל הוא בעצמו. והלכה פסוקה היא ברמב"ם (הל' רוצח ב, ז): "אחד ההורג את הבריא או את החולה הנוטה למות ואפילו הרג את הגוסס - נהרג עליו". 
27. מי היה רבי חנינא בן תרדיון? למה הרגו אותו? _____________________________________________________  ______________________________________________________________________________________________________________________________________________________________.
28. מה פסק הרמב"ם לגבי מי שעשה משהו לאדם גוסס, וגרם למותו? _____________________________________________________  ____________________________________________________.
29. מה טענת הרופאים המבקשים להתיר להם, לאפשר לחולה סופני הסובל מאוד, ומבקש למות, שיהיה מותר להם להניח ליד החולה כוס רעל, שתביא למותו. להסביר לו מה יקרה אם ישתה את הרעל, ולתת לו להחליט אם לקחת בעצמו את הכוס, לשתות ולמות. בלי שהם ישקו אותו בעצמם ברעל?
______________________________________________________________________________________________________________________________________________________________.
30. עם מי אתה נוטה להסכים יותר, לרופאים הללו, או לרבנים האוסרים זאת? למה? 
___________________________________________________________________________________________________________________________________________________________________________________________________________________.
המשך שו"ת ציץ אליעזר:
על כל פנים אין כל יסוד של היתר ואין כל רשות לרופאים להחליט על דרכי טיפול מות בחולה יהיה מצב סבלו גרוע באשר יהיה, ותהיה החלטתם לאי יכולת הבראתו והבאת הטבה במצבו באשר תהיה, ואם יהינו לעשות חלילה כן אף אם יתעטפו בטלית של חמלה ומעשה חסד בקיצור סבלו של ההולך למות, בכל זאת לרוצחים גמורים יחשבו ודינם חרוץ בספרות ההלכה של תורתנו הקדושה.
31.  כיצד פוסק הציץ אליעזר דין אדם שהמית המתת חסד?
_________________________________________________________________________________________________________.
32.  קרא בשמואל ב' פרק א'. מי הרג את מי, לבקשת ההרוג? מה היה דינו ע"י דוד המלך?
______________________________________________________________________________________________________________________________________________________________.

המשך שו"ת ציץ אליעזר:
וזהו הכל מלבד מה שברור דכפרוץ הדבר יביא בעקבותיו גם לרצח ושפיכת דם נפשות אביונים נקיים אשר יכלו גם להתרפאות, ועל כל פנים להגיע לידי הטבה מסבלם וצערם,
 דכאשר ידוע מתברר בהרבה פעמים שהרופאים טעו בקביעת הדיאגנוזה של החולה ואת אשר חרצו דינו למות שב לתחייה וקם ממחלתו ויחי. 
ועוד זאת, דמזמן לזמן בא לפנינו מן החדש תרופות חדשות שיש בכוחן לרפאות מחלות כאלה אשר עד כה לא ידעו הרופאים מזור להם, ואם כן מי יודע מה שיכול עוד להוולד ביום בהיר אחד תרופות חדישות גם לאותן המחלות הממאירות שאין עוד כל תרופה להם כיום הזה. וכבר אמר החכם מכל אדם לכל זמן ועת לכל חפץ תחת השמים. 
אך אין אנו צריכים לכל זה מכיוון שכאמור הדבר ברור על פי ההלכה שקירוב מיתה לאדם אשר עוד נשמה באפו יהיה מצב חיותו איזה שיהיה לרציחה ממש תחשב...
33. בקטע זה, מעלה הרב 3 סיבות נוספות, למה אסור לעשות המתת חסד. מהם הסיבות?
1. זה עלול ___________________________________________.
2. בהרבה מקרים ______________________________________  _________________________________________________.
3. יכול להיות ש________________________________________  __________________________________________________.
34. האם לדעתך, הסיבות האלו, הן סיבות הלכתיות? למה? __________________________________________________________________________________________________________.
35. לפי דבריו בסוף (אך איך אנו צריכים...), האם לדעתו, הטיעונים האלו הם טענות הלכתיות, או וויכוח על מציאות? __________________________________________________________________________________________________________.

הרב שלמה זלמן אויערבך, שו"ת מנחת שלמה, חלק א סימן צא סעיף כד
רבים מתלבטים בשאלה זו של טיפול בחולה גוסס, ... אך מסתבר שאם החולה סובל מכאבים ויסורים גדולים או אפילו סבל נפשי חזק מאוד, חושבני שאוכל וחמצן לנשימה חייבים ליתן לו גם נגד רצונו, 
אבל מותר להימנע מתרופות הגורמות סבל לחולה אם החולה דורש את זה. 
אולם אם החולה ירא שמים ולא נטרפה דעתו רצוי מאוד להסביר לו שיפה שעה אחת בתשובה בעולם הזה מכל חיי העולם הבא, וכמו שמצינו בגמרא מסכת סוטה (דף כ' ע"א) שזה "זכות" לסבול ז' שנים מאשר למות מיד. 
36. לפי הרב אויירבך, ציין מה חייבים לתת לחולה, גם בניגוד לרצונו _____________________________________________________.
37. לאיזה טיפול, זכותו של החולה להתנגד, ע"פ ההלכה? _____________________________________________________  ____________________________________________________.
38. כיצד אתה מבין את ההבדל בין מה שחייבים לתת לחולה, לבין הדברים שזכות החולה לסרב להם? __________________________________________________________________________________________________________.
39. האם הרב אויירבך מאמין כי "טוב לסבול"? ____________________________________________________.
40. האם אתה מסוגל להבין את ההגיון בתשובה לשאלה הקודמת? _____________________________________________________  _________________________________________________________________________________________________________.


ניתוק חולה ממכשיר הנשמה
הרב ישראל מאיר לאו, שו"ת יחל ישראל, חלק א סימן פא 
כתב הרמ"א (יורה דעה סימן שלט סעיף א): 
וכן אסור לגרום למת שימות מהרה, כגון מי שהוא גוסס זמן ארוך ולא יוכל להיפרד, אסור להשמט הכר והכסת מתחתיו... וכן לא יזיזנו ממקומו... אבל אם יש שם דבר שגורם עיכוב יציאת הנפש... מותר להסירו משם, דאין בזה מעשה כלל אלא שמסיר המונע. 
41. מי היה הרמ"א? איזו עדה קיבלה את הפסקים שלו? האם פסקי ההלכה שלו כתובים בספר שלו? 
שמו היה ______________________________________________.
ה_____________________ פוסקים לפי הפסיקה שלו.
את הפסקים שלו פרסם __________________________________________________.
42.  עיין בדברי הרמ"א. האם לדעתך, לפי הרמ"א מותר לנתק מכשיר הנשמה, אם אני יודע שבלי מכשיר ההנשמה החולה ימות מיד? _______________________________________________________________________________________________________________________________________________________________.
המשך דבריו:  והנה בזמנינו נפוצה השאלה על ניתוק חולה מסוכן ממכונת הנשמה מלאכותית, ולכאורה זהו ממש הדין שכתב הרמ"א שהבאנו בריש דברנו. אלא שצריך עדיין לבאר את גדרי ההלכות בזה. ולכאורה נראה לומר כך, שבאמת יש לחלק בין עשיית רפואה, לעשיית דבר שאינו רפואה אלא הוא רק איזו שהיא עצה למנוע את יציאת הנשמה.
43. האם לדעתך, מכשיר הנשמה הוא מכשיר שמאריך חיים, או רק לא מאפשר לחולה למות? ______________________________________________________________________________________________________________________________________________________________.

44. האם לדעתך יש לשאלה הקודמת תשובה אחת הנכונה תמיד? למה?
___________________________________________________________________________________________________________________________________________________________________________________________________________.

המשך דבריו: דאמנם יש מצוה של השבת גופו שחייב כל אחד מישראל להציל את חייו של חברו באיזה אופן שיוכל. ברם דברים אלו אמורים רק אם על ידי ההצלה שעושה ישנו שינוי בעצם טבעו של החולה שאפשר לו להמשיך לחיות, וכגון בסוגיא ביומא (פג ע"א) בדין של נפלה עליו מפולת שמחללים שבת גם לחיי שעה, והיינו שמפנים את המפולת, מפני שהאדם עצמו יוכל לחיות יותר זמן אם לא תהיה המפולת עליו מאשר כשהוא מתחתיה, ונמצא דאדרבה יש עליו דבר חיצוני המעכב את המשך חייו, ובודאי שחובה להסירו. וכמו כן חובה עלינו לעשות הכל למען חולה להמשיך את חייו אפילו חיי שעה כל דהוא, אם ההצלה היא כפי טבעו של עולם, והיינו להאכילו ולהשקותו וכדומה. וכן כל מיני רפואות חובה לעשות לו, הואיל ועל ידי הרפואה ישנו שינוי מהותי בגוף עצמו ביחס למחלה, מפני שכעת יכול הגוף להתגבר ולחיות.
45. נסכם את דבריו בקטע זה: במקרה שהטיפול משנה את הגוף, למשל ____________________, כמו לתת אינפוזיה כדי שהחולה לא _____________________________. אלו דברים ש_________________ לתת לחולה, כי אם לא נתתי, אני _________________________.
המשך דבריו:  אבל אם הענין הוא הפוך, שאין כל אפשרות להאריך את חייו באופן הטבעי שלהם, אלא לפי טבעו של עולם חייו הולכים ונגמרים, ואנו עושים פעולה צדדית המונעת את גמר חייו מבלי שיש שינוי מהותי בגופו עצמו, וגם אין זה כפי הטבע עצמו, באופן כזה אין כל מצוה להאריך את החיים, ועל מקרה זה לא נאמרה מצות השבת גופו, שהרי באמת אין בזה שום השבת הגוף, כיוון שלאחר המעשה הגוף יהיה באותו מצב שהיה מבלי כל תוספת כח עמידה כנגד מה שנגזר עליו.
46. נסכם את דבריו בקטע זה: אם הטיפול לא יעזור לגוף ____________________________, אלא רק לא יאפשר לגוף ______________________, אז הדין הוא ש________________ לנתק את מכשיר ההנשמה, ולגרום ל________________________________________.
47. האם לדעתך יש הבדל בין השאלה, האם מותר לחולה להגיד מראש "אל תחברו אותי למכשיר הנשמה, ואם אמות, אמות".... לבין חולה המחובר למכשיר הנשמה, ורוצים לנתק את המכשיר? מה ההבדל? ___________________________________________________________________________________________________________________________________________________________________________________________________________________.
המשך דבריו:  ומעתה יש לראות לענין הפסקת מכונת הנשמה, ובאמת אין כל האופנים שווים, ובודאי שאם לפי אומדן הרופאים אין תועלת וסיכוי כל שהוא שעל ידי פעולות ההחייאה הללו יחזור החולה לחיים, אלא כל המעשים אינם אלא למנוע יציאת נשמה, יש לדון שפעולות אלו דומות למה שהבאנו מהפוסקים שאלו מעשים שאינם אלא מעכבים את יציאת הנשמה, ואין חיוב לעשותם, וכפי העולה מהספר חסידים (סימן תשכ"ג) גם כן יש למנוע מלעשותם. וכאמור כמובן שהנידון הוא שכל פעולת הלב והריאות נעשית בצורה מלאכותית גרידא, והם עצמם אין להם כושר וכוח תפקוד. 
48. לו היינו עוצרים את הקריאה, לאחר הקטע הזה. האם לדעתו, בכל מקרה מותר לנתק מכשיר הנשמה, ולגרום למותו של החולה? או שלדבריו, מותר לנתק מכשיר החייאה, רק במקרה מסוים? אם כן, באיזה מקרה מותר לנתק את מכשיר ההנשמה?
____________________________________________________________________________________________________________________________________________________________________________________________________________________.
49. הרב אויירבך אומר שכל ההיתר לנתק את מכשיר ההנשמה, הוא בתנאי ש______________________________________________________________________________________________________________________________________________________________.
ממשיך הרב אויירבך:  אלא שיש להדגיש שבזה עצמו לא סגי [מספיק], הואיל ויש מקרים שעל ידי הפעולות הללו חוזרים איברים אלו לתפקודם. אלא כאן הנידון להתיר הוא במקרה שגם נהרסו כבר תאי המוח בגלל חוסר חמצן, וממילא אין כל תוחלת בחיים הללו, ובלי המכונות המפעילות איברים אלו בצורה מלאכותית היה החולה מת מיתת עצמו, ואנו מחזיקים אותו בחיים בניגוד למצב הטבעי שלו. 
50. לאחר קריאת הפיסקה הזאת. רק באיזה מקרה מתיר הרב לנתק את מכשיר ההנשמה? ______________________________________________________________________________________________________________________________________________________________. 
51. האם אתם מכירים מקרים שבהם מחברים אדם למכשיר לב ראה, למרות שכבר הוגדר כמת? מתי ולשם מה עושים זאת?
______________________________________________________________________________________________________________________________________________________________.
מסיים הרב את התשובה: והואיל ונושא זה הוא דיני נפשות ממש, מן הראוי להדגיש כי לא באתי להכריע את ההלכה, אלא כדרך שקלא וטריא, ולזקני וגדולי הפוסקים שבדור ה' עליהם יחיו, להם משפט הבכורה לפסוק בכל מקרה ומקרה לגופו, כי אין ללמוד ממקרה אחד למשנהו בענין כה חמור כאשר ההלכה תלויה ממש בהבדלים של כחוט השערה בין מוות וחיים, ובודאי שאין לרופאים לעשות מעשה לפני התייעצות הלכתית במקרה הנידון.
52. לאחר כל הדיון הארוך. האם הרב אומר שמי שקורא את התשובה הזאת, כבר יכול להחליט לבדו מתי מותר לנתק מכשיר נשימה? למה?
______________________________________________________________________________________________________________________________________________________________.




53. מי צריך להיות בדיון בשאלה האם להסכים לנתק מכשיר לב ראה. רק רב גדול? רק רופא בכיר? האם זו החלטה של המשפחה? האם נכבד מכתב שכתב החולה, ובו ביקש שבמצב כזה, שינתקו את המשירים, ושיתנו לו למות? הבע את דעתך בנושא.
________________________________________________________________________________________________________________________________________________________________________________________________________________________________________________________________________.

ולסיום...רפלקציה.... שתף אותנו מה לקחת מהעבודה לחייך? איך חשת בזמן הלימוד וההתעסקות בנושאים כאלו? מה תוכל להציע לנו להוסיף, לשנות או להוריד.... וכל דבר אחר שתרצה לשתף בו אותנו.
______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________.
יהי רצון שנזכה כולנו לבריאות איתנה, חיי עשיה ותרומה לחברה. מתוך בריאות אושר ועושר.

